Subject: Jääohutuse alane nõustamine ja jääpaksuse kontroll Emajõel SädeTERAle
From: "Karl Robert Reinart" <[email-masked]>
To: Päästeamet <[email-masked]>
Date: Thu, 12 Feb 2026 14:06:44 +0200

TÄHELEPANU! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada!

Tervist!

Kirjutan teile SädeTERA poolt, et paluda abi ja professionaalset nõu seoses 
planeeritud õuesõppe tegevustega Emajõel.

Meie kooli 1.-5. klassidel on plaanis liikumistundide raames kasutada 
otseteena Emajõe ületamist mööda jääd. Soovime olla veendunud, et selline 
tegevus on lastele ja personalile 100% ohutu. Seoses sellega on meil teile 
kaks küsimust/palvet:

Jääpaksuse kontroll: Kas Päästeametil on võimalik teostada või juhendada 
ametlikku jääpaksuse kontrolli konkreetses jõe ületuskohas (Lubja tn otse 
üle või näiteks emajõe ranna juures)? Soovime kinnitust, et antud piirkonnas 
on jääkiht piisavalt paks ja turvaline suurema grupi laste liikumiseks.

Lapsevanemate nõustamine: Mitmed lapsevanemad tunnevad muret laste viimise 
pärast jõe jääle. Kas Päästeameti esindajal oleks võimalik tulla kooli (või 
korraldada lühike veebikohtumine), et rääkida jääohutusest, selgitada 
praegust olukorda Emajõel ning jagada professionaalseid soovitusi, mis 
aitaksid vanemate muresid leevendada?

Meie eesmärk on pakkuda lastele aktiivset liikumist vabas õhus, tehes seda 
viisil, mis on vastavuses kõigi ohutusnõuetega. Kui on ka juhis, et Emajõe 
jääl ei ole ohutu liigelda, siis ka see on teretulnud vastus.

Jääme ootama teie tagasisidet ja võimalikke lahendusi.

Lugupidamisega
Karl Robert Reinart
Liikumisõpetaja